REPUBLIKA SRBIJA

NARODNA SKUPŠTINA

01 Broj 06-2/113-21

8. april 2021. godine

B e o g r a d

**Z A P I S N I K**

**ŠESTE SEDNICE PRVOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 8. APRILA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 107 narodnih poslanika, a primenom elektronskog sistema za glasanje utvrđeno je da je u sali prisutno 150 narodnih poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Milija Miletić, zamenik predsednika Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od Ministarstva trgovine, turizma i telekomunikacija i Ministarstva poljoprivrede, šumarstva i vodoprivrede, Šaip Kamberi, predsednik Poslaničke grupe UJEDINjENA DOLINA - SDA SANDžAKA - od predsednika Vlade, Arpad Fremond, predstavnik Poslaničke grupe SAVEZ VOJVOĐANSKIH MAĐARA - od ministra zaštite životne sredine, Aleksandar Jovanović, predstavnik Poslaničke grupe PUPS - „Tri P“ - od Ministarstva građevinarstva, saobraćaja i infrastrukture i Ministarstva trgovine, turizma i telekomunikacija, Uglješa Marković, predstavnik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Ministarstva zdravlja i Aleksandar Marković, predstavnik Poslaničke grupe „Aleksandar Vučić - za našu decu“.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Dušan Bajatović, Arđend Bajrami, Žarko Bogatinović, Sandra Božić, Zoran Bojanić, Josip Broz, Vladimir Đukanović, Milan Đurica, Ilija Životić, Vladan Zagrađanin, Marko Zeljug, Krsto Janjušević, mr Jadranka Jovanović, Dragomir Karić, Đorđe Komlenski, Sofija Maksimović, Dragan D. Marković, Ilija Matejić, Jelena Mijatović, Marko Mladenović, Milutin Mrkonjić, Olivera Nedeljković, Vesna Nedović, Jelena Obradović, prof. dr Aleksandra Pavlović Marković, Ljubo Petrović, Mira Petrović, Ana Pešić, Milena Popović, Misala Pramenković, Nikola Radosavljević, Katarina Rakić, Ivan Tasovac, Marija Todorović, prof. dr Jahja Fehratović, Aco Petrović i Ljiljana Kuzmanović-Vujaković.

Narodna skupština je, većinom glasova, usvojila: Zapisnik Treće sednice Prvog redovnog zasedanja Narodne skupštine Republike Srbije u 2021. godini, održane 16, 17. i 18. marta 2021. godine (od 158 prisutnih narodnih poslanika, 141 je glasao za, a 17 nije glasalo) i Zapisnik Četvrte sednice Prvog redovnog zasedanja Narodne skupštine Republike Srbije u 2021. godini, održane 23, 24. i 25. marta 2021. godine (od 158 prisutnih narodnih poslanika, 142 su glasala za, a 16 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Miodraga Linte da se dnevni red dopuni tačkom - Predlog zakona o izmenama i dopunama Zakona o izbeglicama, koji je podneo Narodnoj skupštini 23. marta 2021. godine (nakon obrazloženja narodnog poslanika Miodraga Linte, od 159 prisutnih narodnih poslanika, sedam je glasalo za, a 152 nisu glasala) i predlog narodnog poslanika Ane Karadžić da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Ane Karadžić, od 158 prisutnih narodnih poslanika, 15 je glasalo za, a 143 nisu glasala).

Narodna skupština je, većinom glasova (od 158 prisutnih narodnih poslanika, 140 je glasalo za, a 18 nije glasalo), utvrdila dnevni red Šeste sednice Prvog redovnog zasedanja Narodne skupštine Republike Srbije u 2021. godini, u celini.

**Tako utvrđeni dnevni red je sledeći:**

1. **Predlog odluke o izboru predsednika Vrhovnog kasacionog suda,** koji je podneo Visoki savet sudstva (broj 119-429/21 od 16. marta 2021. godine).

Predsednik je, saglasno članu 90. stav 1. Poslovnika, obavestio da je pozvan da sednici prisustvuje Dragomir Milojević, predsednik Visokog saveta sudstva.

Zatim je Narodna skupština prešla na rad po utvrđenom dnevnom redu, odnosno na **jedinstveni pretres o 1. tački dnevnog reda – PREDLOGU ODLUKE O IZBORU PREDSEDNIKA VRHOVNOG KASACIONOG SUDA.**

Predsednik je, saglasno članu 192. stav 3. i članu 201. Poslovnika, otvorio jedinstveni pretres o Predlogu odluke.

Predlog odluke obrazložio je predstavnik predlagača Dragomir Milojević, predsednik Visokog saveta sudstva.

U jedinstvenom pretresu učestvovali su narodni poslanici: dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“, Sanja Jefić Branković, predstavnik Poslaničke grupe Socijaldemokratska partija Srbije, Toma Fila, predstavnik Poslaničke grupe SOCIJALISTIČKA PARTIJA SRBIJE (SPS), Milenko Jovanov, predstavnik Poslaničke grupe „Aleksandar Vučić - za našu decu“ (povodom čijeg izlaganja su uzajamno replicirali narodni poslanici Snežana Paunović i Milenko Jovanov, posle čega je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Samir Tandir, Danijela Veljović, Vladan Glišić (povodom čijeg izlaganja su uzajamno replicirali narodni poslanici Milenko Jovanov i Vladan Glišić), Biljana Pantić Pilja, Marija Jevđić, Dubravka Kralj, Marijan Rističević i Đorđe Milićević (kome je replicirao narodni poslanik Nebojša Bakarec, nakon čega je predsedavajuća Elvira Kovač, potpredsednik Narodne skupštine, odredila pauzu u trajanju od jednog časa).

Posle pauze, sednica je nastavljena u 15 časova i 10 minuta.

U nastavku jedinstvenog pretresa učestvovali su narodni poslanici: Dejan Kesar, Nataša Jovanović, Milanka Jevtović Vukojičić, doc. dr Mihailo Jokić, Dušan Radojević, Stefan Srbljanović, Adam Šukalo, Ljiljana Malušić, Veroljub Arsić, Milan Jugović, prof. dr Vladimir Marinković, prof. dr Marko Atlagić, Uglješa Mrdić, Aleksandar Mirković, Zoran Tomić, Milenko Jovanov, predstavnik Poslaničke grupe „Aleksandar Vučić - za našu decu“ i Milimir Vujadinović.

Zatim je predsednik, u skladu sa članom 98. stav 4. Poslovnika, zaključio jedinstveni pretres o Predlogu odluke.

Predsednik je, saglasno članu 87. stav 5. Poslovnika, odredio četvrtak, 8. april 2021. godine, sa početkom u 18 časova i 20 minuta, kao Dan za glasanje o tački dnevnog reda Šeste sednice Prvog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da je u sali prisutno 177 narodnih poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ODLUKE O IZBORU PREDSEDNIKA VRHOVNOG KASACIONOG SUDA**

Narodna skupština je, većinom glasova svih narodnih poslanika (od 185 prisutnih narodnih poslanika, 185 je glasalo za), usvojila Predlog odluke o izboru predsednika Vrhovnog kasacionog suda, u celini.

Zatim je predsednik u ime narodnih poslanika i u svoje ime, čestitao Jasmini Vasović na izboru za predsednika Vrhovnog kasacionog suda i poželeo joj puno uspeha u radu.

Pošto je Narodna skupština obavila razmatranje i odlučivanje o jedinoj tački dnevnog reda sednice, predsednik Narodne skupštine je, saglasno članu 102. Poslovnika, zaključio Šestu sednicu Prvog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 25 minuta.

GENERALNI SEKRETAR PREDSEDNIK

Veljko Odalović Ivica Dačić